Endelig weekend: Brug den på øl, fest og gratis is i Aarhus - MX.dk
Har du en god historie eller et tip? Kontakt redaktionen på news@mx.dk Af Nicolai Skovgård - 26/02-16 09:42
Endelig weekend: Brug den på øl, fest og gratis is i Aarhus
Billig tøj, rigeligt med øl og gratis is kombineret med masser af fest. Sådan lyder metroxpress' bud på en lækker weekend i Aarhus.
Der er Gatsby-fest på Train. (Leonardo diCaprio havde rollen som Jay Gatsby i filmen 'The Great Gatsby')
På Train kan du også komme til Elefantbar, hvor Arkitektskolens festforening går all in på elefantøl og inviterer til et brag af en fest.
I Ridehuset er der outletmesse med masser af billigt tøj.
Paradis' to butikker i Aarhus starter sæsonen med gratis is.
Mikkeller tømmer hanerne for deres egne øl og inviterer på 'tap take over', hvor de serverer øl fra bryggeriet To Øl.
Læs mere om de fem events i artiklen.
Metroxpress har samlet fem bud på, hvad du kan lave i weekenden i Aarhus. Kig med her:
Vild Gatsby-fest
Du har måske læst bogen eller set filmen om 'The Great Gatsby', der handler om millionæren Jay Gatsby, der var glad for at holde ekstravagante fester. Det er baggrunden for fest-konceptet 'Party like Gatsby', der lørdag aften og nat rammer Train i Aarhus, og det skal med garanti nok blive mindeværdigt.Er du interesseret i nyheder fra Aarhus, så like MX AARHUS her.Elefantøllen hyldes
En gang om året kan man i Aarhus være med til at vise sin kærlighed til elefantøllen. Arkitektskolens festforening står bag Elefantbar, der finder sted fredag aften på Train, hvor lineuppet blandt andet består af Tomas Barfod, der også er kendt som trommeslageren i WhoMadeWho, og Pelle Peter Jensen, der er vært på 'Lågsus' på P3.Kæmpe outlet-messe
Ridehuset bliver i weekenden lavet om til et slaraffenland for tilbudshajer, når der er 30-80 procents besparelser på tøj, sko og accessories fra mærker som Diesel, Fat Moose og Stella Nova. Outlet-messen foregår lørdag og søndag klokken 11-17, og der er fri entré. LÆS OGSÅ: Melding om lig i Aarhus Havn var falsk alarmGratis is
Vinteren er måske ikke helt forbi, men hos Paradis mener man allerede, at is-sæsonen begynder på lørdag. De starter den så også med manér ved at give gratis is fra klokken 10-14. Det gælder både hos de to butikker i Aarhus, men også flere andre i resten af landet.To øl overtager Mikkeller
Mikkellers bar på Jægergårdsgade i Aarhus vil på lørdag holde pause med at sende deres egen øl gennem hanerne. De afholder nemlig et såkaldt 'tap take over', hvor bryggeriet To Øl overtager. Fra klokken 13 kan du komme forbi og smage på nyt øl.LÆS OGSÅ: Uansvarlige pebersvende er 'træls' for kommunen: Koster ærgerlige pengeMX AarhusLÆS OGSÅ: Oddset sætter millioner på spil i ny AGF-drilsk reklameLÆS OGSÅ: Aarhus-restauranter hylder Geranium: Men næste år må det være Aarhus' tur